Kinotavsiya: dam olish kunlari tomosha qilish uchun eng yaxshi turk miniseriallari

Dam olish kunlarida ham turk teleko‘rsatuvlari muxlislari ko‘plab yangi ijobiy his-tuyg‘ularni olishga yordam beradigan bir nechta qiziqarli loyihalarni tomosha qilishlari mumkin. Har doim vaqt yetishmaydiganlar uchun hafta oxirida bemalol tomosha qilish mumkin bo‘lgan 6 ta eng yaxshi qisqa seriallar bilan tanishing.
“Ayoz” (2020)

Firuze qiyin ahvolga tushib qoladi — sevikli odami uni tashlab ketadi va otasi o‘zi boshqargan qurilish maydonchasida odamlarni o‘ldirishda ayblanadi. Endi qiz otasini firib bergan odamning kompaniyasiga ishga kirishga majbur. Shundagina u otasining aybsizligini isbotlay oladi.
Vaziyatni Firuzening Ayoz bilan yana uchrashishi — birinchi muhabbati murakkablashtiradi. Bu erkak allaqachon oila qurganini va otasiga qo‘yilgan ayblovlarga aynan u bevosita aloqador ekanligini bilib oladi. Endi ular uchun nima muhimroq ekanini hal qilish kerak — munosabatlariga aniqlik kiritish yoki begunoh odamni qutqarish.
Qismlar soni: 10.
Bosh rollarda: Aycha Ayshin Turan va Alperen Duymaz.
“Bir onaning gunohi” (2020)

Suna qizi va ikki o‘g‘li bilan odatdagidek tinch hayot kechirardi. Ularning xotirjam yashashlari uchun do‘kondagi ishidan topgan puli yetardi. Ammo bosh qahramonning o‘g‘li Yusuf og‘ir kasal bo‘lib qolganidan keyin hammasi o‘zgaradi. Bolani qutqarish uchun ayol katta miqdorda pul topishi kerak va buning uchun u hamma narsaga tayyor.
Suna o‘limi uchun katta pul to‘langan odamni o‘ldiradi — vafotidan keyin uning oilasi yaxshigina sug‘urta puli olishlari kerak edi. Ayol o‘z qilmishini kechira olmaydi va yillar davomida nima bo‘lganini unutishga harakat qiladi. Ammo o‘g‘li o‘zi o‘ldirgan odamning qiz bilan uchrashishni boshlaganidan keyin hammasi ostin-ustin bo‘lib ketadi.
Qismlar soni: 5.
Bosh rollarda: O‘zge Ozberk va Mehmet Aslantug‘
“O‘qituvchi” (2020)

Akif universitet diplomini olib, maktabga ishga keladi. Hozir u boshlang‘ich sinf rahbari. Ishi unga zavq bag‘ishlaydi va bolalar orasida ham, hamkasblari orasida ham tezda obro‘-e’tibor qozonadi. Akif sevgilisi Zeynepga turmush qurishni taklif qiladi va unashtirilgandan keyin qiz ham maktabda ishlay boshladi.
Bir yil o‘tgach, maktabda fojiali voqea yuz beradi — eng namunali o‘quvchilaridan biri o‘z joniga qasd qiladi. O‘qituvchi esa haqiqatning tagiga yetish uchun hamma narsaga tayyor. Ko‘p o‘tmay, maktabda kuchli portlash bo‘lib, Akif o‘zining jajji shogirdlarini garovga olgani ma’lum bo‘ladi.
Qismlar soni: 9.
Bosh rollarda: Ilker Kaleli va Akif Afra Sarachog‘lu.
“Boylar va kambag‘allar” (2019)

Amakivachchalar Meral va Berrin kambag‘al oilalarda tug‘ilgan. Ammo qizlar o‘z ahvolini yaxshilash uchun tinimsiz ishlashga tayyor. Bir xil urinishlarga qaramay, ulardan biri istagan maqsadiga erisha oladi.
Meral osonroq yo‘lni afzal ko‘radi — u o‘z shahridagi eng nufuzli oilaning o‘g‘liga turmushga chiqadi. Qiz endi uning hayoti ertak kabi bo‘lishiga ishonadi. Ammo u juda katta xato qiladi. Eri qo‘llariga erk beradigan zolim bo‘lib chiqadi. Ammo Meral undan ketolmaydi.
Berrin qanday qilib bo‘lsa ham singlisini qutqarib, uyiga olib kelishga qaror qiladi. Endi qahramon muvaffaqiyatli va mustaqil ayolga aylanadi, u shahardagi eng kuchli oilaga qarshi chiqmoqchi. Meralning qaytishi uchun qiz hamma narsaga tayyor.
Qismlar soni: 20.
Bosh rollarda: Gokhan Alkan va Damla Jo‘lbay
“Sevimli o‘tmish/hurmatli o‘tmish” (2019)

Serialdagi voqealar uch nafar muvaffaqiyatli va juda badavlat ayollarning hayotini ko‘rsatadi. Ular bir-birlari bilan tanish emas, ammo taqdirlari biroz o‘xshash.
Kunlarning birida ularning har biri opa-singil ekanligi haqida xat oladi. Qizlar tanishish maqsadida ulardan birining to‘yiga kelishadi. Ammo ajoyib voqea tunda sodir bo‘lgan dahshatli fojia bilan yakunlanadi. Endi faqat opa-singillargina haqiqatning tagiga yetishlari mumkin.
Qismlar soni: 8.
Bosh rollarda: Emre Kunay va Eje Uslu.
“Dog‘” (2019)

Yasmin va Murat oilalaridagi dahshatli fojiadan so‘ng yetimxonaga tushib qolishadi. Ular doimo bir-birlariga yordam berishadi va qo‘llab-quvvatlashadi. Qiz 18 yoshga to‘lganda mustaqil hayotini boshlaydi.
Biroq Yasmin o‘zidan 9 yosh kichik ukasini tashlab keta olmaydi. Muratga vasiylik qilish maqsadida qiz advokat bo‘lish uchun o‘qishga kiradi, chunki u o‘z huquqlarini sudda himoya qilishning yagona yo‘lini shu deb biladi. Bu yo‘lda u omon qolish uchun ko‘p mehnat qilishi kerak. Ammo yosh va badavlat yigit bilan tasodifan uchrashib qolishi uning hayotini tubdan o‘zgartiradi.
Qismlar soni: 9.
Bosh rollarda: Melis Sezen va Burak Sevinch.